સંગેમરમરી શ્વેતપુષ્પ–શુ તાજમહાલનું શીલ્પ–સ્થાપત્ય અને કુદરતે ઉપર મુકેલું નીલા રંગનું આકાશ – આ બન્નેથી અંજાઈને ઉશનસ એક મજાની કલ્પના કરે છે. રંગોની લીલા જોકે વાસ્તવીક છે છતાં એમાં કલ્પનાના રંગ ભરીને કવીએ તાજ ને આકાશને એકબીજામાં ભળી જતાં કલ્પ્યા છે. કહે છે, આકાશેથી નીલરંગી ગળી નીતરી રહી છે. (ગળી જેવી ચીજનો ઉપયોગ જુઓ !) અને તેનો એવો તો પ્રભાવ છે કે આકાશને સ્પર્શી રહેલો તાજ એ ગળીની નીલીમાથી સહેજ ભુરો થઈ ગયો છે, બલકે એ નીલરંગમાં આરસનું આરસત્વ જાણે કે ઓગળી ગયું છે !